# Juan Gómez de Mora

Juan Gómez de Mora (Conca, 1586 - Madrid, 1648) fou un arquitecte espanyol del primer barroc, que va treballar sobretot a Madrid.

## Biografia

Era nebot de l'arquitecte Francisco de Mora i fill de Juan Gómez, pintor de Conca establert a Madrid en 1592 i pintor de cambra de Felip II d'Espanya en 1593. Va començar a ajudar el seu oncle en algunes obres i, en morir aquest en 1610 fou nomenat mestre major de les obres del Reial Alcàsser de Madrid i arquitecte de Felip III. A Madrid, destacaren les seves obres en la Plaza Mayor, continuant el projecte de son oncle, la presó de la Cort i l'edifici de l'ajuntament. També són obres seves el retaule major del monestir de Guadalupe (Càceres), l'edifici de la Clerecía de Salamanca i l'Hospital de la Encarnación de Zamora.

## Obres

| Any | Nom | Ubicació | Descripció | Imatge exterior | Imatge interior |
| 1609 | Traça del retaule major del monestir de Guadalupe | Guadalupe (Càceres) | Traça i arquitectura; amb pintures d'Eugenio Cajés i Vicente Carducho; escultures de Giraldo de Merlo. | | Retaule |
| 1609-1625 | Palau de Los Consejos o d'Uceda | Madrid | També s'atribueix el projecte a Francisco de Mora; Gómez de Mora en dirigí les obres i Alonso de Trujillo les executà. Avui, Consejo de Estado | | |
| 1612 | Grades, cor i sagristia del monestir de les Descalzas Reales | Madrid | L'actual fou reformat en el segle xviii. | | |
| 1615 | Projecte de l'església del Sacramento | Madrid | Construïda entre 1671 i 1744. Avui, Catedral Castrense. | | |
| 1617-1619 | Continuació de la urbanització de la Plaza Mayor Casa de la Panadería | Madrid | Ordenació de les façanes porticades i del seu entorn, com les cases de la Cava de San Miguel i la Casa de la Panadería, continuant el projecte de Francisco de Mora. | | |
| 1613 | Convent de San Gil | Madrid | Convent d'agustins. Desaparegut el 1810 per a fer la Plaza de Oriente. | El convent a la vista plànol de Teixeira | |
| 1617-1636 | Convent de les Bernardas | Alcalá de Henares | S'havia atribuït a Sebastián de la Plaza. | | |
| 1617-1662 | Pati de Sant Tomàs de Villanueva (Colegio de San Ildefonso) | Alcalá de Henares | Acabat per José Sopeña. | | |
| 1617-1754 | Real Colegio del Espíritu Santo | Salamanca | Avui, La Clerecía. | | |
| 1619-1636 | Remodelació de la façana meridional del Reial Alcàsser de Madrid | Madrid | Desaparegut en l'incendi de 1734. Encarregada per Felip III, Francisco de Mora projecta la façana per tal d'harmonitzar-la amb la Torre Dorada; les obres, però, les farà Juan Gómez de Mora, que modificarà el projecte inicial i projectarà la façana definitiva. | | |
| 1622-1639 | Catedral de la Magdalena | Getafe | Obres dirigides per Bartolomé de Barreda. | | | |
| 1624 | Convent d'Agustinas Recoletas | Pamplona | Obres dirigides per Juan de Ciriza. | | |
| 1625 | Projecte del mur de Felip IV ("Cerca de Felipe IV") | Madrid | Muralla que encerclava Madrid. Desaparegut el 1868, només en queden dos fragments petits. | | |
| 1625 | Palau ducal | Medinaceli | Enderrocada el 1865, se'n conservà l'escultura, de Gaspar Ordóñez. Se'n feu una rèplica el 1998, instal·lada a la Plaza de Santa Cruz. | | |
| 1627-1635 | Palau de La Zarzuela | Madrid | Reformat diverses vegades. | Palau | |
| 1629-1636 | Presó de la Cort | Madrid | Avui, seu del Ministeri d'Afers Exteriors. | | |
| 1629 | Hospital de la Encarnación | Zamora | | | |
| 1636 | Reforma de la Torre de la Parada | Madrid | Als jardins del Palau del Bon Retir. Desapareguda en 1714, en un incendi. | | |
| 1639-1648 | Monestir d'agustines descalces de Santa Isabel | Madrid | En col·laboració amb Jerónimo Lázaro Goiti. | | |
| 1641-1648 | Nuestra Señora de Loreto | Madrid | Desaparegut. En col·laboració amb Jerónimo Lázaro Goiti. | | |
| 1644-1692 | Casa de la Villa | Madrid | A partir de 1648, continua les obres José de Villarreal. | | |
| 1649-1660 | Pont de Toledo | Madrid | Desaparegut en 1671. L'actual fou projectat per Pedro de Ribera. | | |

## Bibliografia

* Obres digitalitzades de Juan Gómez de Mora en la Biblioteca Digital Hispánica.